
Необходими документи при записване на децата
1. Заявление по образец – задължително включва трите имена на детето, ЕГН, постоянен адрес и телефони за връзка;
2. Родителят се запознава с Правилника за дейността на Детската градина срещу подпис.
3. Акт за раждане на детето, лични карти на родителите – оригинали и копия.
4. Медицинските документи при постъпване в Детската градина – изброени са по-долу;
5. Имунизационен паспорт и здравно-профилактична карта, където задължително е отбелязан здравният статус на детето и ако има заболявания са отразени коректно.

Необходими медицински изследвания за постъпване на детето:
В детска ясла:
· изследване за патогенни бактерии и чревни паразити (шигели, салмонели, ешерихия коли), извършено не по-рано от 15 дни преди постъпване на детето в детската ясла.
1. изследване на фекална проба за хелминти и протозои
2. перианален отпечатък със скоч лепенка за острици
· изследване на кръв и урина, извършени в едноседмичен срок преди постъпване на детето в яслата
· изследване с отрицателна реакция по Васерман на единия от родителите, извършено в 6-месечен срок преди постъпване на детето в яслата
· Данни от личния лекар за имунизационния статус на детето съгласно изискванията на Наредба № 15 от 2005 г. за имунизациите в Република България (ДВ, бр. 45 от 2005 г.) – имунизационен паспорт на детето.

· Медицинска бележка от личния лекар, удостоверяваща, че детето е здраво и не е в контакт със заразни заболявания – издадена не по-рано от 3 дни преди постъпване на детето в детското заведение.

· Деца, на които не са извършени задължителните имунизации за възрастта, могат да се приемат в детска градина, когато са налице трайни противопоказания за имунизирането им и са освободени по реда на Наредба № 15 от 2005 г. за имунизациите в Република България.

·  Всички необходими медицински документи, се представят на медицинската сестра най-малко един ден преди постъпване на детето!

Инструкция за взимане на материал за пакет детска градина
· [bookmark: _GoBack]Проби за ПКК /пълна кръвна картина/ и СУЕ /скорост на утаяване на еритроцитите/ се взимат сутрин на гладно в лабораторията.
· От вкъщи носите първа сутрешна урина до 2 часа след отделянето
· Изследване на фецес еднократно и Морфологични изследвания за чревни паразити – да се дефекира на чисто и сухо място. Материал взет от различните части на фецеса, с големина на лешник се поставя внимателно в контейнера за фецес и се затваря плътно.
· Острица Ентеробиоза (скоч лента) – сутрин, преди тоалет и дефекация, половината от прозрачния скоч се отлепва от стъклото и се залепва върху аналното отвърстие, притиска се с пръст, отлепва се и се залепва отново върху стъклото. Да не се ползват левкопласти, цитопласти и непрозрачни скочове.

